Document ID: 32002R2040

Uredba Komisije (ES) št. 2040/2002
z dne 15. novembra 2002
o nadzornih ukrepih v zvezi z uvozom nekaterih tekstilnih izdelkov s poreklom iz Sirske arabske republike
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 517/94 (ES) z dne 7. marca 1994 o skupnih pravilih za uvoz tekstilnih izdelkov iz nekaterih tretjih držav, ki jih ne zajemajo dvostranski sporazumi, protokoli ali drugi dogovori oziroma drugi posebni uvozni režimi Skupnosti [1], kakor je bila nazadnje spremenjena z Uredbo (ES) št. 1309/2002 [2], in zlasti točke (b) člena 11(1) Uredbe,
ob upoštevanju naslednjega:
(1) Uredba Komisije (ES) št. 956/2001 [3] preneha veljati 17. novembra 2002.
(2) Nadzor, ki je bil opravljen v zadnjih osemnajstih mesecih, je pokazal, da se je hitri porast uvoza bombažne preje (kategorija 1) s poreklom iz Sirske arabske republike po zelo nizkih cenah v Skupnost v zadnjih treh letih (od skoraj nič v letu 1996 do 10 % uvoza Skupnosti v letu 2000) stabiliziral po uvedbi nadzora.
(3) Preiskave, ki jih je Komisija opravila v letih 2001 in 2002, so pokazale, da je bilo povečanje sirske proizvodne zmogljivosti in hkrati njihovega izvoza v EU povezano s povečanjem proizvodne zmogljivosti za bombažno prejo v Siriji. Te zmogljivosti so namenjene skoraj izključno izvozu in večinoma osredotočene na trg EU. Poleg tega ni mogoče izključiti, da nadaljnje povečevanje zmogljivosti ne bi povzročilo ponovnega povečanja sirskega izvoza v EU.
(4) Iste preiskave so pokazale tudi, da je po občutnem povečanju količine sirskega izvoza v obdobju od leta 1998 do 2000 ta izvoz zdaj stabilen, vendar še vedno precejšen, ter da se povprečne sirske izvozne cene za EU še znižujejo in spadajo med najnižje uvozne cene EU.
(5) Glede na rezultate preiskav, opravljenih doslej, in predvsem glede na možnost, da bi lahko nadaljnje sirsko povečevanje proizvodnih zmogljivosti za bombažno prejo v naslednjih mesecih povzročilo nadaljnje zniževanje cen in ponovno povečevanje takšnega izvoza v Evropsko unijo, je treba uvoz bombažne preje (kategorija 1) s poreklom iz Sirske arabske republike v Skupnost še naprej pozorno spremljati. Zato je primerno, da se za obdobje 18 mesecev obnovi nadzorni mehanizem, vzpostavljen z Uredbo Komisije (ES) št. 956/2001. V skladu s tem morajo izdelki iz bombažne preje, ki se odpošljejo iz Sirske arabske republike in so dani v prosti promet v Skupnosti, stopiti v Skupnost v skladu z nadzornim mehanizmom, pri čemer morajo veljati zahteve glede uvoznega dokumenta, kakor je to določeno v členu 14(1), (2), (3) in (4) Uredbe (ES) št. 517/94.
(6) Zato da ne bi prekinjali sedanjega uvoznega režima, je zaželeno, da začne ta uredba veljati 18. novembra 2002.
(7) Ti ukrepi so v skladu z mnenjem odbora, ustanovljenega z Uredbo (ES) št. 517/94 -
SPREJELA NASLEDNJO UREDBO:
Člen 1
Za uvoz bombažne preje (kategorija 1) s poreklom iz Sirske arabske republike v Skupnost in za sprostitev v prosti promet v Skupnosti velja predhodni nadzor Skupnosti.
Člen 2
Ta uredba začne veljati 18. novembra 2002.
Uporablja se 18 mesecev.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. novembra 2002

Labels: 1
3
17
18